**Pregled kontribucija - informacija**

**Kontribucije koje se plaćaju putem MIP BiH se ne evidentiraju u budžetu Ministarstva, sektori Ministarstva obavještavaju nadležno ministarstvo o očekivanim iznosima po toj osnovi kako bi se u budžetu Institucija BiH mogli planirati predmetni troškovi.**

Sektor za geodetske, geološke i meteorološke poslove naveo je da postoji mogućnost da Bosna i Hercegovina postane pridružena članica Evropskog centra za srednjoročnu prognozu vremena (ECMWF). Ako bi Bosna i Hercegovina postala pridruženi član od januara 2020. godine onda bi trebali platiti pristupnu članarinu u iznosu od £ 116.765,00, s tim što se daje mogućnost da se iznos plati u periodu od pet godina tj. u periodu 2020. - 2024. godine. U tom slučaju iznos svake od pet rata je £ 23.353,00. Pored iznosa za pristupnu članarinu, Bosna i Hercegovina bi bila obavezna da plaća godišnju članarinu ECMWF-u, s tim što bi za 2020. godinu taj iznos bio £ 23.502,00.

Međunarodne organizacije relevantne za oblast zdravstva:

- Svjetska zdravstvena organizacija (SZO) – Procijenjeni iznos godišnje članarine je 57.420,00 USD.

- Zdravstvena mreža Jugoistočne Evrope – Godišnja članarina u iznosu od 20.000,00 EUR.

- Okvirna konvencija SZO o kontroli duhana - Procijenjena kontribucija za period 2020-2021 još uvijek nije utvrđena, a za prethodni dvogodišnji finansijski period kontribucija je iznosila 1.471,00 USD.

Sektor za nauku i kulturu:

EU program COST u iznosu od 2.000,00 evra

U julu 2009. godine BiH je primljena u puno članstvo EU programa COST. U Budžetu za 2020. godinu je potrebno planirati sredstva u iznosu od 2.000,00 evra za kontribuciju Bosne i Hercegovine za članstvo u programu COST.

EU program EUREKA u iznosu od 2.000,00 evra

U julu 2009. godine BiH je postala pridružena članica programa EUREKA . U Budžetu za 2020. godinu je potrebno planirati sredstva u iznosu od 2.000,00 evra za kontribuciju Bosne i Hercegovine za članstvo u programu EUREKA

Centar za istraživanja i inovacije Zapadnog Balkana (WISE)u iznosu od 14.400,00 evra

U septembru 2015. godine ministri obrazovanja, nauke i tehnološkog razvoja Zapadnog Balkana, potpisali su Ugovor o osnivanju Centra za istraživanja i inovacije Zapadnog Balkana (WISE). U Budžetu za 2020. godinu je potrebno planirati sredstva za plaćanje članarine, u godišnjem iznosu od 14.400,00 evra, na poziciji međunarodnih obaveza BiH.

EU program HORIZONT 2020 u iznosu od 2.023.918 evra

U julu 2014. godine potpisan je Sporazum između Bosne i Hercegovine i Evropske Unije o učešću Bosne i Hercegovine u programu Unije Horizont 2020 – Okvirni program za istraživanje i inovacije (2014-2020). Sredstva za plaćanje «ulazne karte» za program Horizont 2020 tražena su kroz IPA fondove ali s obzirom na dug period čekanja na njihovo odobrenje potrebno je navedena sredstva rezervisati u Budžetu BiH, kao i domaće učešće u sufinansiranju ulazne karte. U Budžetu za 2020. godinu je potrebno planirati uplatu sredstava za “ulaznu kartu” za članstvo u ovom programu za 2020. godinu u iznosu od 2.023.918 evra.

Uplata ulazne karte za članstvo u programu programu EU Kreativna Evropa za period 2014-2020. u iznosu od 205.000,00 evra

Sredstva za plaćanje «ulazne karte» tražena su dijelom kroz IPA fondove ( 65%) a dio se obezbjeđuje u Budžetu BiH (35%). S obzirom na dug period čekanja na odobrenje IPA sredstava potrebno je navedena sredstva za 2020.godinu planirati u Budžetu BiH, kao i domaće učešće u sufinansiranju ulazne karte. Imajući u vidu procedure Evropske komisije prema kojima prvo BiH uplati cio iznos a zatim traži refundaciju sredstava odobrenih u okviru IPA fondova , potrebno je rezervisati puni iznos za ulaznu kartu za program KREATIVNA EVROPA u domaćem budžetu.

Kulturne rute Savjeta Evrope u iznosu od 5.500,00 evra

Savjet Evrope je pokrenuo program o kulturnim rutama 1987. godine. Savjet Evrope sprovodi ovaj program u okviru tzv. Proširenog parcijalnog sporazuma sa 31 zemljom članicom. Bosna i Herecgovina je 15. juna 2016. godine pristupila Proširenom parcijalnom sporazumu o kulturnim rutama Savjeta Evrope i tako postala 26. članica ovog sporazuma. Prošireni parcijalni sporazum (EPA) doprinosi promociji evropskog identiteta i građanstva kroz znanje i svijest o evropskom zajedničkom nasljeđu, te razvoju kulturnih veza i dijaloga unutar Evrope kao i veza sa drugim zemljama i regijama.

Uplata kontribucije za UNESCO u iznosu od 45.000,00 evra

Uplate kontribucije za Fond za očuvanje nematerijalne kulturne baštine UNESCO-a u iznosu od 424 US dolara

Uplate kontribucije za Fond za zaštitu svjetske kulturne i prirodne baštine u iznosu od 424 US dolara

Dobrovoljna kontribucija za Fond za kulturnu raznolikost UNESCO-a u iznosu od 2.500,00 KM.

Forum slovenskih kultura u iznosu od 12.500 evra.

EU program HORIZONT 2020 u iznosu od 2.023.918 evra

U julu 2014. godine potpisan je Sporazum između Bosne i Hercegovine i Evropske Unije o učešću Bosne i Hercegovine u programu Unije Horizont 2020 – Okvirni program za istraživanje i inovacije (2014-2020). Sredstva za plaćanje «ulazne karte» za program Horizont 2020 tražena su kroz IPA fondove ali s obzirom na dug period čekanja na njihovo odobrenje potrebno je navedena sredstva rezervisati u Budžetu BiH, kao i domaće učešće u sufinansiranju ulazne karte. U Budžetu za 2020. godinu je potrebno planirati uplatu sredstava za “ulaznu kartu” za članstvo u ovom programu za 2020. godinu u iznosu od 2.023.918 evra.

Sektor za obrazovanje:

- Članarina za članstvo u *Evropskom registru za osiguranje kvaliteta visokog obrazovanja (European Quality Assurance Register for Higher Education – EQAR*)

Članarina se plaća na temelju Odluke o učlanjenju Vijeća ministara Bosne i Hercegovine u EQAR („Službeni glasnik BiH“, broj 59/08) i Odluke o izmjenama Odluke o učlanjenju Vijeća ministara Bosne i Hercegovine u Evropski registar za osiguranje kvaliteta visokog obrazovanja („Službeni glasnik BiH“, broj 73/17). Visinu članarina zemalja članica u EQAR utvrđuje Skupština EQAR-a svake tri godine na osnovu ekonomske snage zemlje članice, odnosno BDP i BDPpc i tačan iznos članarine znat će se tek po dobijanju računa za 2020. godinu. Uz napomenu da je članarina za 2019. godinu iznosila 3.318,00 EUR-a.

*- Članarina za članstvo Bosne i Hercegovine u Inicijativi za obrazovnu reformu Jugoistočne Evrope (ERI SEE)*

Bosna i Hercegovina je pristupila Memorandumu o razumijevanju ERI SEE-a na osnovu Protokola o prihvatanju Memoranduma potpisanog dana 11.03.2011. godine u Beogradu. Za članstvo u ERI SEE godišnja članarina je 7.200 EUR-a.

*- Članarina za članstvo Bosne i Hercegovine u Regionalnoj kancelariji za mlade (RYCO)*

Sporazum o osnivanju Regionalne kancelarije za saradnju mladih zapadnog Balkana je potpisan u Parizu 04. jula 2016. godine tokom Samita o Zapadnom Balkanu u okviru provedbe „Berlinskog procesa“(„Službeni glasnik BiH, Međunarodni ugovori“ broj 3/17). Plaćanje članarine članica RYCO-a regulirano je članovima: 37. i 44. Statuta Regionalne kancelarije za mlade (Statut u prilogu) i na godišnjem nivou iznosu 154.000,00 EUR.

Službenik za finansije

Edin Salihagić